
HAPET MBLEDHJA

Bledar Çuçi – Fillojmë mbledhjen e Komisionit për Integrimin Europian.  
Sot në rendin e ditës kemi miratimin e procesverbalin mbledhjes së datë 22.11.2018; miratimin e kalendarit të Komisionit për Integrimin Europian për periudhën 3-21 dhjetor 2018; shqyrtimin e projektligjit “Projektligjit "Për ratifikimin e marrëveshjes së financimit, ndërmjet Republikës së Shqipërisë, ish-Republikës Jugosllave të Maqedonisë dhe Komisionit Evropian për programin e veprimit të bashkëpunimit ndërkufitar IPA II, ish-Republika Jugosllave e Maqedonisë - Republika e Shqipërisë, 2014-2020, alokimet e vitit 2017".si dhe çështje të tjera.
Atëherë, fillojmë me pikën e parë të rendit të ditës. 
A ka ndonjë vërejtje për procesverbalin e mbledhjes së kaluar? Nuk ka. 
Miratohet procesverbali.
Kalojmë në pikën e dytë të rendit të ditës, me miratimin e kalendarit të Komisionit për Integrimin Europian për periudhën 3-21 dhjetor 2018, të cilën ua kemi dërguar me email të gjithë anëtarëve të komisionit. 
A ka ndonjë vërejtje apo sugjerim për kalendarin? Nuk ka. 
A jeni dakord me kalendarin e komisionit? Kundër? Nuk ka. Abstenim? Nuk ka. 
Miratohet kalendari për periudhën 3-21 dhjetor 2018.
Vazhdojmë me pikën e tretë të rendit të ditës, me shqyrtimin e projektligjit “Projektligjit "Për ratifikimin e marrëveshjes së financimit, ndërmjet Republikës së Shqipërisë, ish-Republikës Jugosllave të Maqedonisë dhe Komisionit Evropian për programin e veprimit të bashkëpunimit ndërkufitar IPA II, ish-Republika Jugosllave e Maqedonisë - Republika e Shqipërisë, 2014-2020, alokimet e vitit 2017”.
Për të prezantuar këtë projektligj kemi të ftuar nga Ministria për Europën dhe Punët e Jashtme, zotin Z. Gazmend Barbullushi – Sekretar i Përgjithshëm dhe Znj. Daniela Cekani  – Drejtoreshë e Fondeve IPA në Ministrinë për Europën dhe Punët e Jashtme 
Mirë se keni ardhur!
Atëherë, shkurtimisht nga ju zoti Barbullushi, si përfaqësues i ministrisë, do të dëgjojmë se çfarë përmban kjo marrëveshje dhe më pas do të kalojmë në pyetje dhe diskutime.  
Gazmend Barbullushi- Qëllimi final i projektaktit është ratifikimi i marrëveshjes së financimit ndërmjet Republikës së Shqipërisë, ish-Republika Jugosllave e Maqedonisë dhe Komisionit Europian për alokimet buxhetore të fondeve IPA për vitin 2017.
Përmbajtja e kësaj marrëveshjeje është derivacioni i drejtpërdrejt i paketës për bashkëpunim ndërkufitar 2014-2020. Ndërkaq, përmbajtja specifike që diskutohet sot me ju është alokimi i buxhetit për vitin 2017.
Nuk dëgjohet. 
Bledar Çuçi – Faleminderit, zoti Barbullushi!
Atëherë, sipas Rregullores dhe traditës që ne kemi si komision për këtë projektligj, komisioni ynë është komision për dhënie mendimi, kështu që ne kemi përgatitur shënimet e Kuvendit në një relacion. Unë po lexoj vetëm konkluzionin e relacionit që do të miratojmë, për t’ia dërguar më pas këtë relacion komisionit përgjegjës. Duke ju kursyer titullin e gjatë të projektligjit konkluzioni përfundimtar është:  “Ky projektligj nuk synon të përafrojë ndonjë akt të veçantë të legjislacionit të BE-së.” Për këtë arsye ne nuk kemi ndonjë objeksion të rëndësishëm për t’ia sugjeruar komisionit përgjegjës. Pra, kjo është përmbajtja thelbësore e relacionit.
A ka ndonjë pyetje?
Jo nuk ka 
Bledar Çuçi – Faleminderit, zoti Sekretar i përgjithshëm! 
A ka pyetje të tjera për këtë projektligj? Nuk ka.
Hedhim në votim projektligjin. Kush është dakord? Kundër? Nuk ka. Abstenim? Nuk ka.
Miratohet.
Këtu mbyllet edhe mbledhja për sot. 
Falënderoj përfaqësuesit e ministrisë!
Ditë të mbarë!

Sekretar    					Përgjegjëse e Sektorit të Redaktorëve

